**Ministru kabineta rīkojuma projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa, likuma „Par zemes reformas pabeigšanu pilsētās” 8.pants, likuma „Par valsts un pašvaldību zemes īpašuma tiesībām un to nostiprināšanu zemesgrāmatā” 2.panta pirmā daļa.Talsu novada pašvaldības 2014.gada 27.februāra lēmums Nr.97 (prot. Nr.6, 26.punkts) „Par nekustamā īpašuma Kārļa Mīlenbaha ielā 19A, Talsos, pārņemšanu Talsu novada pašvaldības īpašumā” (turpmāk – domes lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piekrītošā nekustamā īpašuma nodošanu Talsu novada pašvaldības īpašumā” (turpmāk – rīkojuma projekts) paredz izslēgt no rezerves zemes fonda valstij piekrītošo nekustamo īpašumu ar kadastra Nr.88010130165, Talsos, un nodot to bez atlīdzības Talsu novada pašvaldības īpašumā pašvaldības autonomo funkciju īstenošanai.Valstij piekrītošais nekustamais īpašums ar kadastra Nr. 88010130165 (turpmāk - nekustamais īpašums), sastāv no vienas zemes vienības (zemes vienības kadastra apzīmējums 88010130165) 4.631 ha platībā. Zemes vienībai nav veikta robežu kadastrālā uzmērīšana tāpēc zemes vienības platība norādīta atbilstoši Nekustamā īpašuma valsts kadastra informācijas sistēmā norādītajai informācijai un, veicot zemes vienības kadastrālo uzmērīšanu, zemes vienības platība var tikt precizēta. Nekustamajam īpašumam nav noteikti apgrūtinājumi. Nekustamā īpašuma kadastrālā vērtība saskaņā ar Nekustamā īpašuma valsts kadastra informācijas sistēmas datiem ir 6483 *euro*. Nekustamais īpašums uz 1940.gadu saskaņā ar Latvijas valsts vēstures arhīva 1993.gada 30.jūlija izziņu Nr.Par-234/13 bija valsts īpašums Izglītības ministrijas personā. Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantam nekustamais īpašums ir valstij piekrītošā zeme un zemes vienība vēl nav ierakstīta zemesgrāmatā uz valsts vārda attiecīgās ministrijas personā. Saskaņā ar Nekustamā īpašuma valsts kadastra informācijas sistēmas datiem nekustamais īpašums ir ieskaitīts Rezerves zemes fondā. Talsu pilsētas teritorijas plānojumā nekustamā īpašumā atļautā izmantošana ir noteikta Dabas pamatne „zaļā” teritorija un tā ir plānota kā sabiedrībai pieejama apstādījumu teritorija, kur neiegūst produkciju un kas ietver parku, dārzu un skvēru stādījumus, kā arī ar rekreāciju saistītas būves. Atbilstoši Ministru kabineta 2000.gada 20.jūnija noteikumiem Nr.496 „Nekustamā īpašuma lietošanas mērķa klasifikācija un nekustamā īpašuma lietošanas mērķu noteikšanas un maiņas kārtība” nekustamā īpašuma lietošanas mērķis ir noteikts: dabas parku, zaļās zonas un citu rekreācijas nozīmes objektu teritorijas (kods 0501). Saskaņā ar Talsu pilsētas teritorijas plānojumu nekustamais īpašums atrodas arhitektūras un pilsētbūvniecības valsts nozīmes kultūras pieminekļa aizsargjoslā, arheoloģiska valsts nozīmes kultūras pieminekļa aizsargjoslā, kā arī dabiskas ūdenstilpnes vides un dabas resursu aizsardzības aizsargjoslā. Saskaņā ar Ministru kabineta 2001.gada 20.marta noteikumu Nr. 131 „Noteikumi par aizsargājamiem dendroloģiskajiem stādījumiem” 75.punktu nekustamais īpašums atrodas dabas pieminekļu – aizsargājamo dendroloģisko stādījumu teritorijā - Talsu dendroloģiskie stādījumi . Domes lēmumā tiek norādīts, ka nekustamais īpašums ir nepieciešams un tas tiks izmantots likuma *„Par pašvaldībām”* 15.panta pirmās daļas 2.punktā minētās pašvaldības autonomās funkcijas nodrošināšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana. Uz zemes vienības neatrodas citām personām piederošs ēku (būvju) īpašums.  Saskaņā ar likuma „Par zemes reformas pabeigšanu pilsētās” 8.pantu, ja tiek pieņemts Ministru kabineta rīkojums par atsevišķu valstij piekrītošu zemesgabalu nodošanu kādai no pašvaldībām, īpašuma tiesības uz šiem zemesgabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta pirmo daļu nekustamais īpašums piekrīt valstij, līdz ar ko valsts ir vienīgais subjekts, kas, pamatojoties uz Zemes pārvaldības likuma 17. panta ceturto daļu un Ministru kabineta lēmumu, ir tiesīgs izņemt nekustamo īpašumu no Rezerves zemes fonda un nostiprināt īpašuma tiesības zemesgrāmatā. Tādējādi valsts ir vienīgais tiesiskais nekustamā īpašuma ieguvējs, kam, pamatojoties uz Ministru kabineta lēmumu, ir tiesības rīkoties ar to atbilstoši Civillikumā ietvertajām tiesībām. Ņemot vērā minēto un Civillikuma 927. pantā ietverto īpašuma tiesību absolūto un neierobežoto raksturu, rīkojuma projekts paredz pienākumu pašvaldībai nekustamo īpašumu bez atlīdzības nodot valstij, ja tas vairs netiks izmantots rīkojuma projekta 3. punktā minētās pašvaldības funkcijas īstenošanai.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk - VARAM), Talsu novada pašvaldība. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Talsu pilsētas un novada iedzīvotāji, kuriem būs iespējams izmantot nekustamo īpašumu atpūtas un citām vajadzībām.  |
| 2. | Tiesiskā regulējuma ietekme uz tautsaimniecību un administratīvo slogu | Talsu novada dome segs izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda.  |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads**(*euro*) | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 886 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets | 886 |  |  |  |  |
| 2. Budžeta izdevumi: | 886 |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets | 886 |  |  |  |  |
| 3. Finansiālā ietekme: | 0 |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets | 0 |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi, kas saistīti ar nekustamā īpašuma pārņemšanu, tai skaitā zemes vienības kadastrālo uzmērīšanu (aptuvenās izmaksas ir 850 *euro*) un īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās VARAM un Talsu novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

09.10.2015. 10:01

1037

I.Cahrausa

66016520, ilze.cahrausa@varam.gov.lv